Publication: Magyar Közlöny
Issue: MK-2004-56 (Year: 2004, Number: 56)
Era: 2004-2010
Section: a 44/2000. (XII. 27.) EüM rendelethez]
Paragraph Index: 2181

2. pontjában említett „alaphalmazhoz” szükséges vizsgálati módszerek korlátozottak, és elõfordulhat, hogy az általuk nyert információ nem elegendõ az osztályozás megfelelõ elvégzéséhez. Az osztályozáshoz szükség lehet további, 1. Szintû (6. számú melléklet 2. pontja), vagy azzal egyenértékû vizsgálatokból nyert adatokra. Ezenfelül, további új adatok ismeretében a már osztályba sorolt anyagokat is felülvizsgálhatják. Az osztályozás és feliratozás szempontjából, és figyelembe véve a tudomány jelenlegi állását, az anyagokat és készítményeket két kategóriába soroljuk a vízi rendszerekre gyakorolt akut és/vagy hosszan tartó hatásaik, illetve a nem-vízi rendszerekre gyakorolt akut és/vagy hosszan tartó hatásaik alapján. 5.1.1. Az anyagokat rendesen az akut vízi szervezetekre való toxicitásra, a lebomlásra és a log Pow-re (vagy ha van, a BCF-re) vonatkozó kísérletes vizsgálatok adatai alapján kell besorolni. 5.1.2. A készítmények besorolását rendesen a 2. számú melléklet „C” és „D” részében megadott egyik konvencionális eljárás szerint kell elvégezni. Ebben az esetben a besorolás az egyedi koncentráció határokon alapszik, melyek — a közösségi jegyzékben — vagy, abban az esetben, ha az anyagot vagy anyagokat a közösségi jegyzék nem, vagy koncentráció határok nélkül tünteti fel, a. 2. számú melléklete „D” részében találhatók. 2004/56. szám 5.1.3. A készítmények besorolása rendesen valamely konvencionális eljárás szerint történik. Az akut víztoxicitás meghatározásához azonban szükség lehet arra, hogy az adott készítménnyel vizsgálatokat végezzenek. A készítménnyel végzett vizsgálatok eredménye esetleg módosíthatja azt az akut víztoxicitásra vonatkozó besorolást, amelyet a konvencionális eljárással kaptunk volna. Ha ezeket a vizsgálatokat a forgalomba hozatalért felelõs személy választja meg, biztosítani kell, hogy a külön jogszabály „C” részében megadott vizsgálati módszerek megfeleljenek a minõségi kritériumoknak. Továbbá, e Melléklet kritériumainak megfelelõen a vizsgálatokat mind a három fajon el kell végezni (algák, Daphnia és hal), hacsak a készítménynek a víztoxicitás szerint a legveszélyesebb osztályba történõ besorolását az egyik faj vizsgálatával nem végezték el, vagy valamilyen vizsgálati adat már a Kbtv. hatálybalépése elõtt rendelkezésre állt. 5.2. Az osztályozás, a veszélyek megjelölésének és az R mondatok kiválasztásának kritériumai Az 5.2.1. pontban az anyagokra megadott besorolási kritériumok csak akkor alkalmazhatók készítményekre, ha azokat az 5.1.3. pontban foglaltak szerint vizsgálták. 5.2.1. Vízi környezet 5.2.1.1. Az anyagot az alábbi kritériumoknak megfelelõen kell környezetre veszélyesnek besorolni, „N” szimbólummal és a megfelelõ veszély-jelöléssel, illetve a megfelelõ R mondatokkal jelölni: R50: Nagyon mérgezõ a vízi szervezetekre és R53: A vízi környezetben hosszan tartó károsodást okozhat Akut toxicitás: 96 óra LC50 (halak) ≤1 mg/l vagy 48 óra EC50 (Daphnia) ≤1 mg/l vagy 72 óra IC50 (algák) ≤1 mg/l és az anyag nem bontható le könnyen vagy a log Pow [log oktanol/víz megoszlási együttható (octanol/water partition coefficient) ≥3,0 kivéve, ha a kísérleti úton meghatározott BCF≤100] R50: Nagyon mérgezõ a vízi szervezetekre Akut toxicitás: 96 óra LC50 (halak) ≤1 mg/l vagy 48 óra EC50 (Daphnia) ≤1 mg/l vagy 72 óra IC50 (algák) ≤1 mg/l R51: Mérgezõ a vízi szervezetekre és R53: A vízi környezetben hosszan tartó károsodást okozhat Akut toxicitás: 96 óra LC50 (halak) 1 mg/l<LC50≤10 mg/l vagy 48 óra EC50 (Daphnia) 1 mg/l<EC50≤10 mg/l vagy 72 óra IC50 (algák) 1 mg/l<IC50≤10 mg/l és az anyag nem bontható le könnyen vagy a log Pow≥3,0 (kivéve, ha a kísérleti úton meghatározott BCF≤100) 5.2.1.2. Az anyagot az alábbi kritériumoknak megfelelõen kell környezetre veszélyesnek besorolni és a megfelelõ R mondatokkal jelölni: R52: Ártalmas a vízi szervezetekre és R53: A vízi környezetben hosszan tartó károsodást okozhat Akut toxicitás: 96 óra LC50 (halak) 10 mg/l<LC50≤100 mg/l vagy 48 óra EC50 (Daphnia) 10 mg/l<EC50≤100 mg/l vagy 72 óra IC50 (algák) 10 mg/l<IC50≤100 mg/l és az anyag nem bontható le könnyen. E kritérium alkalmazása csak abban az esetben mellõzhetõ, ha az adott anyag bomlásával és/vagy toxicitásával kapcsolatban olyan további tudományos bizonyítékok állnak rendelkezésre, amelyek kellõ biztosítékot nyújtanak arra nézve, hogy sem az anyag, sem bomlástermékei nem jelentenek potenciális hosszan tartó és/vagy késleltetett veszélyt a vízi környezetre. Az ilyen további tudományos bizonyítékok, kérdések a 4. számú melléklet 2. részében a II.1 szinten megkövetelt, vagy ezzel egyenértékû vizsgálatokból származnak, és többek között például az alábbiakat ölelhetik fel: (i) bizonyított képesség vízi környezetben történõ gyors lebomlásra; (ii) krónikus toxicitási hatások hiánya 1,0 mg/liter koncentrációban, pl. halon vagy Daphnián végzett hosszan tartó toxicitási vizsgálat során megállapított 1,0 mg/liter felett megfigyelhetõ hatásokat nem okozó koncentráció. R52: Ártalmas a vízi szervezetekre Olyan anyagok, amelyek nem felelnek meg a jelen fejezetben a fentiekben említett kritériumoknak, de amelyek ennek ellenére a toxicitásukra vonatkozóan rendelkezésre álló bizonyítékok alapján károsíthatják a vízi ökoszisztémák szerkezetét és/vagy funkciózavart okozhatnak. R53: A vízi környezetben hosszan tartó károsodást okozhat Olyan anyagok, amelyek nem felelnek meg a jelen fejezetben a fentiekben említett kritériumoknak, de amelyek ennek ellenére a perzisztenciájukról, felhalmozódási képességükrõl, és elõrevetített vagy megfigyelt környezeti sorsuktól vagy viselkedésükre rendelkezésre álló bizonyítékok alapján hosszan tartó és/vagy késleltetett károsodást okozhatnak a vízi ökoszisztémák szerkezetében és/vagy funkcióiban. Például egy vízben rosszul oldódó anyag — olyan anyag, amelynek oldhatósága nem éri el az 1 mg/litert — megfelel ennek a kritériumnak amennyiben;

Source: https://magyarkozlony.hu/hivatalos-lapok/8f0fff6a265b0e7c4257705ec9da8e449f659c2f/dokumentumok/99bf081b4297e9df6d777f7eea84daae88413562/letoltes